**Zmluva o zriadení Združenia obcí ČOV Hrádok**

*uzavretá podľa § 20b ods. 1 zákona č. 369/1990 Zb. o obecnom zriadení v platnom znení*

*medzi*

**Zakladateľmi:**

**1.** **Obec Kočovce**

IČO: 00311685

Sídlo: Kočovce 280, 916 31 Kočovce

Zastúpená: Ing. Monika Kopúnová, starostka obce

**2.** **Obec Nová Ves nad Váhom**

IČO: 00699080

Sídlo: Nová Ves nad Váhom č. 160, 916 31 Kočovce

Zastúpená: Igor Jambor, starosta obce

**3.** **Obec Kálnica**

IČO: 00311669

Sídlo: Kálnica č. 100, 916 37 Kálnica

Zastúpená: Mgr. Iveta Poluchová, starostka obce

**4.** **Obec Hrádok**

IČO: 00311618

Sídlo: Hrádok 149, 916 33 Hrádok

Zastúpená: Ing. Rastislav Beňo, starosta obce

**5.** **Obec Hôrka nad Váhom**

IČO: 00311596

Sídlo: Hôrka nad Váhom 168, 916 32 Hôrka nad Váhom

Zastúpená: Eva Sevaldová, starostka obce

v nasledovnom znení:

**Čl. I.**

**Názov a sídlo združenia**

1. Názov združenia je: **Združenie obcí ČOV Hrádok**
2. Sídlom združenia je: **Obecný úrad Kočovce, Kočovce 280, 916 31 Kočovce**

**Čl. II.**

**Predmet činnosti združenia**

1. Predmetom činnosti Združenia obcí ČOV Hrádok je starostlivosť o životné prostredie spočívajúca v prevádzkovaní Čistiarne odpadových vôd Hrádok (ČOV Hrádok).

**Čl. III.**

**Štatutárny zástupca**

1. Zakladatelia sa dohodli, že splnomocnencom oprávneným konať v mene Združenia obcí ČOV Hrádok je **Igor Jambor, starosta obce Nová Ves nad Váhom,**

**Čl. IV.**

**Zriadenie, vznik, zrušenie a zánik združenia**

1. Združenie obcí ČOV Hrádok sa zakladá touto zmluvou a zriaďuje sa na dobu neurčitú.
2. Táto Zmluva o zriadení Združenia obcí ČOV Hrádok bola schválená obecnými zastupiteľstvami všetkých účastníkov tejto zmluvy – zakladateľov nadpolovičnou väčšinou poslancov a to nasledovne:
* Obecné zastupiteľstvo Obce Kočovce Uznesením č. 30/2019-OZ zo dňa 20.05.2019
* Obecné zastupiteľstvo Obce Nová Ves nad Váhom Uznesením č. 8/2019 zo dňa 28.03.2019
* Obecné zastupiteľstvo Obce Kálnica Uznesením č. 63-2019/Z zo dňa 12.06.2019
* Obecné zastupiteľstvo Obce Hrádok Uznesením č. 34/2019 zo dňa 08.04.2019
* Obecné zastupiteľstvo Obce Hôrka nad Váhom Uznesením č. 43/2019 zo dňa 03.04.2019
1. Združenie obcí ČOV Hrádok vzniká dňom registrácie v registri združení obcí okresným úradom v sídle kraja.
2. Spôsob zrušenia Združenia obcí ČOV Hrádok je upravený Stanovami Združenia obcí ČOV Hrádok.
3. Združenie obcí ČOV Hrádok zaniká dňom jeho výmazu z registra združení obcí okresným úradom v sídle kraja.

**Čl. V.**

**Osobitné ustanovenia**

1. Zakladatelia dňa 04.07.2019 schválili Stanovy Združenia obcí ČOV Hrádok, ktoré tvoria neoddeliteľnú súčasť tejto zmluvy.
2. Zakladatelia týmto splnomocňujú Igora Jambora, starostu obce Nová Ves nad Váhom, podaním návrhu na registráciu Združenia obcí ČOV Hrádok a na ďalšie úkony spojené s registráciou.

**Čl. VI.**

**Záverečné ustanovenia**

1. Táto zmluva nadobúda účinnosť dňom jej podpisu všetkými Zakladateľmi.
2. Práva a povinnosti Zakladateľov ako i ďalšie vzťahy vyplývajúce z tejto zmluvy, ktoré nie sú v nej osobitne upravené, sa riadia Stanovami Združenia obcí ČOV Hrádok, ktoré tvoria neoddeliteľnú súčasť tejto zmluvy.
3. Túto zmluvu je možné zmeniť a doplniť len písomne na základe vzájomnej dohody všetkých Zakladateľov.
4. Táto dohoda je vyhotovená v 6 rovnopisoch, z ktorých každý Zakladateľ obdrží jeden rovnopis a jeden rovnopis je určený na účely registrácie Združenia obcí ČOV Hrádok v konaní pred okresným úradom v sídle kraja.
5. Zakladatelia vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Táto zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.

V Kočovciach, dňa 04.07.2019

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Obec Kočovce

 Ing. Monika Kopúnová, starostka obce

V Novej Vsi nad Váhom, dňa 04.07.2019 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Obec Nová Ves Nad Váhom

 Igor Jambor, starosta obce

V Kálnici, dňa 04.07.2019 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Obec Kálnica

 Mgr. Iveta Poluchová, starostka obce

V Hrádku, dňa 04.07.2019 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Obec Hrádok

 Ing. Rastislav Beňo, starosta obce

V Hôrke nad Váhom, dňa 04.07.2019 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Obec Hôrka nad Váhom

 Eva Sevaldová, starosta obce